Bell X-1

Bell X-1 on rakettmootoriga eksperimentaalne sirge tiivaga rakettlennuk. See oli esimene lennuk, mis ületas helibarjääri horisontaallennul (1,06 Machi 13 km kõrgusel, 1126 km/h). Lennuki arendus toimus Ameerika Ühendriikide relvajõudude ja NACA (National Advisory Committee for Aeronautics, alates 1958 NASA) koostöös. Esimene ülehelikiirusel lend toimus 14. oktoobril 1947, lennuki piloodiks oli Charles Elwood Yeager.„Bell X-1“, Smithsonian Institute (vaadatud 22. märtsil 2022)

Tehniline taust
Lennuki kere on poolmonokokk duralumiiniumsulamist konstruktsioon. Survestatavad kütusemahutid valmistati terasest. Esimese kahe lennuki mootoreis ei kasutatud kütusepumpasid, vaid lämmastikugaasi kütuse isevoolamiseks surve all olevatest mahutitest. Lennuki kere sai kuju 50-kaliibrilise Browningu raskekuulipilduja kuuli profiili järgi, sest oli teada sellise kuuli stabiilne lend ülehelikiirusel.R. Calzada, „X-1 Technical Data“ NASA, 7 August 2017 (vaadatud 22. märtsil 2022)

Esialgu plaaniti, et lennuk tõuseks õhku maapinnalt, kuid soovimata teha kompromisse sooritusvõime ja turvalisuse arvelt, otsustati kasutada suuremat kandelennukit, mis viiks X-1 8 000 m kõrgusele, selleks kasutati Boeing B-50 pommituslennukit.

X-1 mootoriks oli RMI XLR-11 rakettmootor. Mootor oli 4 eraldi põlemiskambriga, millest igaüht sai ükshaaval eraldi käivitada. Kõigi nelja põlemiskambri üheaegne tõukejõud andis mootorile 27 kN tõukejõu. Mootori kütuseks oli lahjendatud etanool ja hapendajaks vedel hapnik.M. Waligorski, „Modeller's Guide to Bell X-1 Experimental Aircraft (Part One)“ IPMS Stockholm of Sweden, 22 September 2006 (vaadatud 22. märtsil 2022)
pisi|X-1 kinnitatud Boeing B-29 kere alla
Lennuk kere mahutas 12 lämmastikuballooni kütusesüsteemi survestamiseks. Lämmastikuballoonide suure massi tõttu sai kütust vähem pardale võtta kui plaaniti. Algselt kavandati kaasaskantava kütuse koguseks 3700 kg, hiljem jäi selleks 2100 kg, millest piisas mootori tööks maksimaalselt kaks ja pool minutit.

Esimene helikiirust ületav horisontaallend
Maailma esimene helikiirust ületav horisontaallend toimus 14. oktoobril 1947. Lennuki piloodiks oli 24-aastane USA lennuväe piloot kapten Charles Elwood Yeager, lend toimus Californias Mojave kõrbe kohal. Lennuk saavutas kiiruse 1,06 Machi umbes 13 kilomeetri kõrgusel. See oli X-1 programmi viiekümnes lend.

X-1 mõõtmed
Bell X-1 tehnilised parameetrid on tabelis.
Tühimass3077 kg Täismass5912 kg Pikkus9,4 m Kõrgus3,3 m Tiivaulatus8,5 m Tiivapindala12 m²Kütusekogus 1109 l  lahjendatud etüülalkoholiHapendi: 1177 l vedeldatud hapnik

Viited

Kategooria:Lennukid